Մեր գրեթե բոլոր լրատվամիջոցները, հատկապես հեռուստաընկերությունները (հ/ը), ուղղորդված են: Մի մասը պետականորեն, մյուս մասը` քաղաքական շրջանակների, որոշներն էլ` անհատների կողմից: Ու քանի որ Հայաստանի քաղաքական դաշտն այսօր բեւեռացված է, մամուլն էլ իր հերթին բեւեռացվել եւ դարձել է հակադիր ուժերի ներկայացուցիչ: Սա շատ վտանգավոր է, որովհետեւ մամուլը դադարում է զանգվածային լրատվական միջոց (ԶԼՄ) լինելուց եւ վերածվում է քարոզչամիջոցի, ինչից հասարակությունը ոչինչ չի շահում: Նման դեպքերում վիճակը սրվում է հատկապես էքստրեմալ քաղաքական եւ սոցիալական իրավիճակներում, եւ մենք ստանում ենք այն, ինչ այսօր ունենք: Այսինքն` անվստահելիության մեծ պաշար ունեցող մամուլ: